Fellah tatt ut på landslaget: - Det var på tide
Fellah er en av syv debutanter i troppen der spillere som Yann-Erik de Lanlay, Marcus Pedersen, Stefan Strandberg, Stefan Johansen, Ruben Kristiansen og André Hansen er med.Den kreative spilleren erkjenner at han hadde håpet på en telefon tidligere. - Dette var på tide. Jeg har følt at jeg burde vært tatt ut før, men nå skal jeg bare kjøre på og gjøre det jeg kan, sier 23-åringen. Fellah har tidligere i karrieren vært i kontakt med det marokkanske fotballforbundet. Men nå er valget tatt: Han spiller med det norske flagget på brystet. - Nå tenker jeg ikke mer på det spørsmålet, forsikrer han VG Nett.Drillo bemerker at troppen han har tatt ut er ung: - Troppen er i stor grad preget av morgendagens A-landslagsspillere. Det er en veldig ung tropp, og mange av de som var med på vinterturneringen i Thailand i januar er med også her, sier Drillo til fotball.no. Også veteraner som Erik Huseklepp og Ardian Gashi er tilbake i troppen som består av spillere fra norske, svenske og danske klubber. Huseklepp var fast inventar på det norske landslaget i en lang periode, men har ikke vært med siden han spilte fra start mot Hellas (2-3-tap) i august. - Jeg har lyst til å se litt på Huseklepp, om han klarer å komme ordentlig tilbake igjen. Ardian Gashi er også med - han er den eldste i troppen, men han har ikke vært med så mye, sier landslagstreneren og legger til: - Spillere som Christian Grindheim og Bjørn Helge Riise er ikke med, men dem kjenner vi godt fra før og nå ville vi heller teste ut et par nye.Målvakter: André Hansen (Odd Grenland), Rune Almenning Jarstein (Viking). Utespillere: Jo Inge Berget (Molde), Tarik Elyounoussi (Rosenborg), Magnus Wolff Eikrem (Molde), Mohammed Fellah (Vålerenga), Vegard Forren (Molde), Ardian Gashi (Helsingborg), Erik Huseklepp (Brann), Ruben Yttergård Jenssen (Tromsø), Stefan Johansen (Strømsgodset), Anders Konradsen (Strømsgodset), Ruben Kristiansen (Tromsø), Yann-Erik de Lanlay (Viking), Marcus Pedersen (OB), Tore Reginiussen (Rosenborg), Espen Ruud (OB), Stefan Strandberg (Rosenborg), Alexander Toft Søderlund (Haugesund), Lars Christopher Vilsvik (Strømsgodset). * Norge møter Sør-Afrika 8. januar og Zambia 12. januar.
Vålerengas Mohammed Fellah (23) er en av flere nye navn som er tatt ut i Egil Drillo Olsens landslagstropp til kampene mot Sør-Afrika og Zambia i januar.